Author: Zornica
Last saved by: valery

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 7
от заседание на Комисия ”Публична комуникация” на ВСС,
проведено на 24.02.2015 г.

Днес, 24.02.2015 г. (вторник) от 09,00 часа се проведе заседание на Комисия “Публична комуникация” на Висшия съдебен съвет, в състав: 
     
     ПРЕДСЕДАТЕЛ:	Магдалена Лазарова
      ЧЛЕНОВЕ:	Каролина Неделчева 
 Соня Найденова
				Даниела Костова - отсъства 
				Калин Калпакчиев

На заседанието присъстваха Зорница Златева – Ненкова – главен експерт „Връзки с обществеността” и Ваня Панагонова, ръководител сектор „Протокол” в дирекция „Публична комуникация и протокол”.

1. ОТНОСНО: Приемане на Комуникационната стратегия на съдебната власт 2014-2020г. (Презентация от г-н Петко Георгиев – представител на Консорциум Ефективна Комуникация ДЗЗД, изпълнител по проект «Укрепване капацитета на ВСС за по-добро управление на комуникационните процеси и повече прозрачност в дейността на съдебната система»).
Г-н Петко Георгиев – представител на Консорциум Ефективна Комуникация ДЗЗД направи презентация на  изготвената Комуникационна стратегия на съдебната власт 2014 – 2020г. След презентацията членовете на комисията г-жа Соня Найденова, г-жа Магдалена Лазарова и г-жа Каролина Неделчева изложиха своите виждания, направиха предложения и забележки по представената Комуникационна стратегия на съдебната власт 2014 – 2020г. и  по Плана за действие за изпълнение на Комуникационната стратегия на съдебната власт 2014-2020г. 

КОМИСИЯ “ПУБЛИЧНА КОМУНИКАЦИЯ”
Р Е Ш И:
1.1.	Указва на Изпълнителя – Консорциум Ефективна Комуникация ДЗЗД, в срок до 27 февруари 2015г. да преработи представения проект на Комуникационна стратегия на съдебната власт 2014 – 2020г., като го допълни и коригира, съобразно направените предложения и забележки изразени от страна на членовете на Комисия „Публична комуникация”, като за целта изпраща на Изпълнителя аудио-запис от днешното заседание.
1.2.	Комуникационната стратегия на съдебната власт 2014 – 2020г. ведно с приложенията към нея да се предостави на членовете на ВСС, вкл. главния прокурор, председателя на ВКС и председателя на ВАС, за запознаване.

1.3.	ВНАСЯ Комуникационна стратегия на съдебната власт 2014-2020г., изготвена от Консорциум Ефективна Комуникация ДЗЗД в изпълнение на Проект „Укрепване капацитета на ВСС за по-добро управление на комуникационните процеси и повече прозрачност в дейността на съдебната система”, Договор № К 13-15-1/04.12.2013г. на ОПАК, за разглеждане като точка от дневния ред за заседанието на Висшия съдебен съвет, насрочено за 5 март 2015г.

				ПРЕДСЕДАТЕЛ НА КОМИСИЯ
				„ПУБЛИЧНА КОМУНИКАЦИЯ“:

								МАГДАЛЕНА ЛАЗАРОВА 

Главен експерт в Дирекция
„Публична комуникация и протокол” АВСС:
Зорница Златева  ...............................

Ръководител с-р «Протокол» в Дирекция
«Публична комуникация и протокол» АВСС:
Ваня Панагонова  ...............................

Технически сътрудник:
Нели Иванова ........................................